ᱢᱟᱥᱨᱟᱯᱷᱤ ᱵᱤᱱ ᱢᱚᱨᱛᱩᱡᱟ

ᱢᱟᱥᱨᱟᱯᱷᱤ ᱵᱤᱱ ᱢᱚᱨᱛᱩᱡᱟ (ᱡᱟᱱᱟᱢ:᱕ ᱚᱠᱴᱚᱵᱚᱨ ᱑᱙᱘᱓) ᱫᱚ ᱢᱤᱫᱴᱮᱱ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱟᱨ ᱨᱟᱡᱽᱱᱤᱛᱤᱵᱤᱫᱽ ᱠᱟᱱᱟᱭ, ᱡᱟᱸᱦᱟᱸᱭ ᱫᱚ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮ ᱞᱟᱦᱟᱛᱮᱱ ᱴᱮᱥᱴ, ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱟᱨ ᱴᱤ ᱴᱳᱭᱮᱱᱴᱤ ᱜᱟᱛᱮᱨᱮᱱ ᱠᱟᱯᱛᱟᱱᱮ ᱛᱟᱸᱦᱮᱸᱠᱟᱱᱟ ᱟᱨ ᱱᱮᱛᱟᱨ ᱫᱚ ᱱᱚᱲᱟᱭᱤᱞ-᱒ ᱟᱥᱚᱱ ᱠᱷᱚᱱ ᱥᱚᱝᱥᱚᱫᱽ ᱥᱚᱦᱮᱫᱮ ᱦᱩᱭ ᱟᱠᱟᱱᱟ᱾  ᱤᱮᱥᱯᱤᱮᱱ ᱯᱚᱨᱤᱪᱟᱞᱚᱱᱟᱛᱮ 'ᱚᱣᱟᱨᱞᱰ ᱯᱷᱮᱢ ᱑᱐᱐' ᱨᱮ ᱫᱷᱟᱹᱨᱛᱤ ᱨᱮᱱ ᱑᱐᱐ ᱠᱷᱮᱞᱚᱣᱟᱲ ᱠᱩ ᱵᱷᱤᱛᱨᱤᱨᱮ ᱢᱟᱥᱨᱟᱯᱷᱤ ᱦᱚᱸ ᱢᱮᱱᱟᱭᱟ᱾ ᱚᱫᱷᱤᱱᱟᱭᱚᱠ ᱦᱤᱥᱟᱹᱵᱛᱮ ᱢᱤᱫ ᱢᱟᱦᱟᱸᱨᱤ ᱠᱨᱤᱠᱮᱴ ᱜᱟᱛᱮᱨᱮ ᱑᱐᱐ ᱣᱤᱠᱮᱹᱴ ᱦᱟᱛᱟᱣ ᱵᱳᱞᱟᱨ ᱠᱩ ᱵᱷᱤᱛᱨᱤᱨᱮ ᱢᱟᱥᱨᱟᱯᱷᱤ ᱫᱚ ᱕ ᱟᱜ ᱠᱟᱱᱟᱭ᱾

 ᱟᱭᱟᱜ ᱡᱤᱭᱚᱱ 
ᱵᱟᱝᱞᱟᱫᱮᱥ ᱨᱮᱱᱟᱜ ᱠᱚᱧᱮ ᱯᱟᱪᱷᱮ ᱨᱮᱱᱟᱜ ᱦᱚᱱᱚᱛ ᱱᱚᱲᱟᱭᱤᱞ ᱨᱮ ᱢᱟᱥᱨᱟᱯᱷᱤ ᱟᱜ ᱡᱟᱱᱟᱢ ᱫᱤᱥᱟᱹᱢ ᱠᱟᱱᱟ᱾ ᱦᱩᱰᱤᱧ ᱠᱷᱚᱱᱜᱮ ᱩᱱᱤ ᱫᱚ ᱚᱞᱚᱜ ᱯᱟᱲᱦᱟᱣ ᱠᱷᱚᱱ ᱯᱷᱩᱴᱵᱚᱞ ᱟᱨ ᱵᱮᱰᱢᱤᱱᱴᱚᱱ ᱜᱟᱛᱮ ᱜᱮ ᱡᱟᱹᱥᱛᱤᱭ ᱠᱩᱥᱤᱜ ᱠᱟᱱ ᱛᱟᱸᱦᱮᱸᱱᱟ ᱟᱨ ᱢᱟᱡᱷᱮ ᱢᱟᱡᱷᱮ ᱪᱤᱛᱨᱟ ᱱᱟᱹᱭ ᱨᱮ ᱛᱩᱯᱩᱱ᱾ ᱛᱷᱚᱨᱟᱜᱟᱱ ᱦᱟᱨᱟ ᱠᱟᱛᱮ ᱠᱨᱤᱠᱮᱴ ᱪᱮᱛᱟᱱ ᱦᱚᱸ ᱟᱹᱰᱤ ᱠᱟᱡᱟᱠ ᱴᱟᱱᱮ ᱵᱩᱡᱷᱟᱹᱣ ᱞᱮᱫᱟ, ᱵᱮᱴᱤᱝ ᱜᱮ ᱡᱟᱹᱥᱛᱤᱭ ᱠᱩᱥᱤᱜ ᱠᱟᱱ ᱛᱟᱸᱦᱮᱸᱱᱟ, ᱟᱫᱚ ᱱᱮᱛᱚᱜ ᱫᱚ ᱵᱳᱞᱟᱨ ᱦᱤᱥᱟᱹᱵᱛᱮᱜᱮ ᱠᱩ ᱪᱤᱱᱦᱟᱹᱣ ᱮᱭᱟ᱾ ᱚᱱᱟ ᱛᱮᱜᱮ ᱩᱱᱤ ᱫᱚ ᱱᱚᱲᱟᱭᱤᱞ ᱮᱠᱥᱯᱨᱮᱥ ᱦᱚᱸ ᱠᱩ ᱢᱮᱛᱟᱭᱟ᱾ 

ᱢᱟᱥᱨᱟᱯᱷᱤ ᱫᱚ ᱵᱟᱭᱤᱠ ᱟᱹᱰᱤ ᱠᱟᱡᱟᱠᱮ ᱠᱩᱥᱤᱭᱟᱜᱼᱟ᱾ ᱚᱱᱟᱛᱮ ᱚᱠᱛᱚᱭ ᱧᱟᱢ ᱞᱮᱠᱷᱟᱡ ᱜᱮ ᱵᱟᱭᱤᱠ ᱱᱤᱭᱟᱹ ᱱᱟᱥᱮᱱᱟᱜ ᱨᱮᱦᱚᱸᱭ ᱫᱟᱬᱟᱵᱟᱲᱟᱭᱟ᱾ ᱟᱭᱟᱜ ᱥᱚᱦᱚᱨ ᱨᱮ ᱫᱚ ᱩᱱᱤ ᱟᱹᱰᱤ ᱠᱟᱡᱟᱠ ᱜᱮᱠᱚ ᱠᱩᱥᱤᱣᱟᱭᱟ᱾ ᱱᱚᱸᱰᱮ ᱫᱚ ᱩᱱᱤ ᱯᱨᱤᱱᱥ ᱚᱵᱽ ᱦᱟᱨᱴᱥ ᱠᱚ ᱢᱮᱛᱟᱭᱟ᱾ ᱱᱚᱸᱰᱮᱜᱮ ᱵᱷᱤᱠᱴᱳᱨᱤᱭᱟ ᱠᱚᱞᱮᱡᱽ ᱨᱮ ᱯᱟᱲᱦᱟᱣ ᱚᱠᱛᱚᱨᱮ ᱥᱩᱢᱳᱱᱟ ᱦᱚᱠ ᱥᱩᱢᱤ ᱥᱟᱶᱛᱮ ᱩᱱᱤᱭᱟᱜ ᱩᱯᱨᱩᱢ ᱦᱩᱭᱞᱮᱱᱟᱛᱟᱭᱟ᱾ ᱒᱐᱐᱖ ᱥᱮᱨᱢᱟ ᱨᱮ ᱩᱱᱠᱤᱱ ᱠᱤᱱ ᱵᱟᱯᱟᱞᱟ ᱟᱠᱟᱱᱟ᱾ ᱩᱱᱠᱤᱱ ᱨᱮᱱ ᱵᱟᱨᱮᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ᱾ 

ᱢᱟᱥᱨᱟᱯᱷᱤ ᱫᱚ ᱒᱐᱐᱓-᱒᱐᱐᱔ ᱥᱮᱨᱢᱟ ᱨᱮ ᱡᱟᱦᱟᱝᱜᱤᱨᱱᱚᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱫᱚᱨᱥᱚᱱ ᱥᱟᱛᱟᱢ ᱨᱮᱭ ᱵᱷᱳᱨᱛᱤ ᱞᱮᱱᱟ᱾

 ᱠᱨᱤᱠᱮᱴᱟᱨ ᱡᱤᱭᱚᱱ 
ᱢᱚᱨᱛᱩᱡᱟ ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱥᱚᱯᱷᱚᱞ ᱯᱮᱹᱥ ᱵᱳᱞᱟᱨ ᱠᱟᱱᱟᱭ᱾ ᱢᱟᱨᱠᱩᱴᱮ ᱵᱳᱞᱤᱝ ᱠᱷᱟᱹᱛᱤᱨ ᱚᱱᱩᱨᱫᱫᱷᱳ-᱑᱙ ᱫᱚᱞ ᱨᱮ ᱛᱟᱸᱦᱮᱸ ᱚᱠᱛᱮ ᱣᱭᱮᱥᱴᱤᱱᱰᱤᱡᱽ ᱨᱮᱱ ᱥᱟᱵᱮᱹᱠ ᱯᱷᱟᱥᱴ ᱵᱳᱞᱟᱨ ᱮᱱᱰᱤ ᱨᱚᱵᱟᱨᱴᱥ ᱟᱜ ᱱᱚᱡᱚ ᱨᱮ ᱢᱟᱥᱨᱟᱯᱷᱤᱭ ᱯᱟᱲᱟᱣ ᱞᱮᱱᱟ, ᱡᱟᱸᱦᱟᱸᱭ ᱫᱚ ᱩᱱ ᱚᱠᱛᱚᱨᱮ ᱵᱟᱝᱞᱟᱫᱮᱥ ᱨᱮᱱ ᱵᱳᱞᱤᱝ ᱠᱳᱪᱮ ᱛᱟᱸᱦᱮᱸᱠᱟᱱᱟ᱾ ᱨᱚᱵᱟᱨᱴᱥ ᱟᱜ ᱥᱟᱞᱦᱟ ᱛᱮ ᱢᱟᱥᱨᱟᱯᱷᱤ ᱫᱚ ᱵᱟᱝᱞᱟᱫᱮᱥ ᱮᱹ ᱴᱤᱢ ᱨᱮ ᱠᱩ ᱦᱟᱛᱟᱣ ᱞᱤᱫᱤᱭᱟ᱾ 

 ᱨᱟᱡᱟᱨᱤ ᱡᱤᱭᱚᱱ 
᱒᱐᱑᱘ ᱥᱮᱨᱢᱟ ᱨᱮᱱᱟᱜ ᱑᱑ ᱱᱚᱵᱷᱮᱢᱵᱚᱨ ᱢᱟᱹᱦᱤᱛ ᱨᱮ ᱢᱟᱥᱨᱟᱯᱷᱤ ᱟᱣᱚᱣᱟᱢᱤ ᱞᱤᱜᱽ ᱠᱷᱟᱱ ᱜᱮᱞ ᱢᱤᱫ ᱟᱜ ᱡᱟᱹᱛᱤᱭᱟᱹᱨᱤ ᱥᱚᱝᱥᱚᱫᱽ ᱱᱤᱨᱵᱟᱪᱚᱱ ᱞᱟᱹᱜᱤᱛ ᱱᱚᱲᱟᱭᱤᱞ-᱒ ᱟᱥᱚᱱ ᱠᱷᱚᱱ ᱢᱚᱱᱚᱱᱚᱭᱚᱱ ᱯᱷᱚᱨᱚᱢᱮ ᱦᱟᱛᱟᱣ ᱞᱮᱫᱟ᱾ ᱒᱐᱑᱘ ᱥᱮᱨᱢᱟ ᱨᱮᱱᱟᱜ ᱓᱐ ᱰᱤᱥᱮᱢᱵᱚᱨ ᱨᱮᱱᱟᱜ ᱱᱤᱨᱵᱟᱪᱚᱱ ᱨᱮ ᱩᱱᱤ ᱒᱗᱔᱐᱐᱐ ᱵᱷᱳᱴ ᱧᱟᱢ ᱠᱟᱛᱮ ᱮ ᱡᱤᱛᱟᱹᱣ ᱠᱟᱛᱮ ᱥᱚᱝᱥᱚᱫᱽ ᱥᱚᱦᱮᱫᱮ ᱵᱮᱱᱟᱣ ᱮᱱᱟ᱾ ᱡᱚᱱᱚᱜᱚᱱᱟᱜ ᱥᱮᱵᱟ ᱪᱟᱞᱟᱣ ᱠᱟᱛᱮ ᱢᱟᱥᱨᱟᱯᱷᱤ ᱑᱙ ᱡᱩᱱ ᱒᱐᱒᱐ ᱥᱮᱨᱢᱟ ᱨᱮ ᱠᱚᱨᱳᱱᱟ ᱟᱡᱟᱨ ᱨᱮᱭ ᱯᱟᱲᱟᱣ ᱮᱱᱟ᱾

 ᱵᱟᱨᱦᱮ ᱡᱚᱱᱚᱲ 

 ᱚᱯᱷᱤᱥᱤᱭᱟᱞ ᱳᱭᱮᱵᱽᱥᱟᱭᱤᱴ 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ